ЗАДЪЛЖИТЕЛЕН ДЪРЖАВЕН ИЗПИТ ЗА ПРИДОБИВАНЕ НА ПРОФЕСИОНАЛНА КВАЛИФИКАЦИЯ – ЧАСТ ПО ТЕОРИЯ НА ПРОФЕСИЯТА (ЗДИППК – ЧАСТ ПО ТЕОРИЯ НА ПРОФЕСИЯТА), ПРОВЕЖДАН ЧРЕЗ ПИСМЕНА РАБОТА

ИЛИ ПИСМЕН ТЕСТ

ПРИМЕРЕН ИНСТРУКТАЖ ЗА ЗРЕЛОСТНИКА

1. Преди започване на ЗДИППК – ЧАСТ ПО ТЕОРИЯ НА ПРОФЕСИЯТА зрелостникът:
2. Влиза в сградата на училището и в изпитната зала с документ за самоличност (лична карта, паспорт, свидетелство за управление на МПС) и със служебна бележка за допускане до ДЗИ и ЗДИППК – част по теория на професията, която може да бъде и на електронен носител.
3. Заема персонално определеното му работно място, обозначено с етикет с неговото име, не по-късно от 30 (тридесет) минути преди определения начален час на изпита.
4. В зависимост от специалността от професия, по която се полага ЗДИППК – част по теория на професията, носи линия, пергел, триъгълник, химикал със син цвят, молив и гума или непрограмируем калкулатор, а зрелостниците с нарушено зрение – и брайлова машина, преносим компютър с брайлов дисплей, брайлови прибори за чертане, техническо средство за уголемяване на шрифта при работа с компютър и оптични средства – в съответствие с потребностите на ученика.
5. Изслушва настоящия инструктаж, съдържащ и изискванията за анонимност на изпитната работа, и се подписва в квесторския протокол, че е инструктиран.
6. Изключва изцяло всички средства за комуникация/електронни устройства и ги предава на квестор в залата, който ги поставя на видно място.
7. Непосредствено преди началото на изпита зрелостникът:
8. Получава от квестор:
	1. идентификационна бланка за зрелостника;
	2. комплект бели листове за белова, подпечатани с печата на училището и с оформено прегънато ляво поле от 2 см – само за зрелостниците, предварително заявили желанието си да положат изпита чрез писмена работа по тема от националната изпитна програма (НИП) за съответната специалност от професия;
	3. комплект карирани листове за чернова, подпечатани с печата на училището;
	4. един малък бял непрозрачен хартиен плик за поставяне на идентификационната бланка на зрелостника;
	5. един голям бял непрозрачен хартиен плик, за поставяне на изпитната работа на зрелостника.
9. Когато в НИП за съответната специалност от професия е предвидено да се използва компютър, на работното място до зрелостника е подготвен и включен преносим компютър с напълно заредена батерия.
10. По време на ЗДИППК – ЧАСТ ПО ТЕОРИЯ НА ПРОФЕСИЯТА
11. Зрелостникът получава от член на комисията за подготовка и оценяване на изпита – част по теория на професията, в зависимост от предварително заявеното желание:
	1. **изпитен билет** по изтеглената в деня на изпита тема; **или**
	2. **изпитен тест**, съставен по изтеглената в деня на изпита тема, и указания за работа с теста;
	3. дидактическите материали по изтеглената тема – ако има предвидени такива.
12. При полагане на изпит чрез писмена работа върху тема от НИП за съответната специалност от професия зрелостникът:
	1. развива писмената си работа, като пише само върху едната страна на листовете за белова;
	2. има право да заяви и да получи от квестор допълнителни листове за белова и/или за чернова, които е длъжен да предаде заедно с първоначално получените, а квесторът ги отбелязват в протокола.
13. При полагане на изпит чрез писмен тест върху тема от НИП за съответната специалност от професия зрелостникът:
	1. попълва отговорите на въпросите върху самия тест;
	2. има право да заяви и да получи от квестор допълнителни листове за чернова, които е длъжен да предаде заедно с първоначално получените, а квесторът ги отбелязват в протокола.
14. Зрелостникът не преписва върху изпитната си работа текста, записан на дъската, и пише само с химикалка **със син цвят**.
15. Може да използва дидактическите материали, предоставени му във връзка с изпитната тема.
16. Зрелостникът не шуми и не извършва действия, които нарушават нормалното протичане на изпита.
17. Зрелостникът не нарушава анонимността на изпитната си работа, като върху нея и върху всички изпитни материали, които е получил:
	* + не записва името си или други идентифициращи го данни;
		+ не поставя каквито и да било знаци;
		+ не пише текст и не поставя знаци на гърба на беловата или на теста, както и в двусантиметровото ляво бяло поле.
18. При установяване, че анонимността на изпитната работа е нарушена, тя се анулира и зрелостникът се отстранява от изпита.
19. Отстранява се от изпит и напуска сградата зрелостник, който:
	1. преписва от хартиен носител;
	2. преписва от данни, съдържащи се в технически устройства (мобилни телефони, калкулатори, таблети и др.);
	3. преписва от работата на друг зрелостник;
	4. използва мобилен телефон или друго техническо средство за комуникация;
	5. изнася извън залата изпитни материали или информация за съдържанието им.
20. За отстраняване на зрелостник по т. 15 и т. 16 се съставя протокол, подписан от квесторите в изпитната зала и от директора на училището, като в протокола задължително се посочва нарушителят, нарушението и кога е извършено.
21. Изпитната работа на отстранения по т. 17 зрелостник не се оценява.
22. Продължителността на ЗДИППК – част по теория на професията, е до четири астрономически часа. Комисията за подготовка и оценяване на изпита – част по теория на професията, записва на дъската началния и крайния час на изпита като гарантира и осигуряването на разумни улеснения за зрелостниците със СОП.
23. Зрелостникът няма право да напуска изпитната зала в първия един час от началото на изпита.
24. По изключение, при спешни и неотложни случаи, зрелостникът може да напусне изпитната зала, преди изтичане на първия един час от началото на изпита, за което се съставя протокол, подписан от квесторите в изпитната зала и от директора на училището. В протокола се посочват имената на зрелостника и обстоятелствата, свързани с напускането на залата.
25. Зрелостникът може да излиза от изпитната зала и да се връща в нея след изтичане на първите 60 минути, като се придружава от дежурен в коридора квестор. Квестор в залата отбелязва в протокола часа на излизане и часа на завръщане на зрелостника.
26. Зрелостникът може да напусне залата и сградата на училището след като предаде изпитната си работа, но не преди изтичането на първите 60 минути от началото на изпита.
27. Когато зрелостник напусне сградата на училището, не се допуска обратно в нея, до края на изпитния ден.
28. предаване на изпитната работа
29. Когато зрелостник приключи работата си, дава знак на квестора с вдигане на ръка и изчаква на работното си място търпеливо и без да шуми неговото идване, за да предаде изпитната си работа.
30. Под прякото наблюдение на квестора попълва и се подписва върху идентификационната бланка, изчаква квестора да положи подписа си върху нея, поставя я в малкото бяло пликче, залепва го, поставя го в големия бял плик, в който поставя и изпитната си работа, залепва големия бял плик и го предава на квестора заедно с листовете за чернова, дидактическите материали (ако е получил такива) и изпитния билет (когато изпитът е положен чрез писмена работа).
31. Преносимият компютър, на който е работил зрелостникът, когато е предвидено използването на такъв съгласно съответната НИП за специалността от професия, остава на работното място, като до него до края на изпитния ден никой друг няма достъп.
32. Ако зрелостникът е използвал химикалка, подсигурена от училището, е длъжен да я вземе със себе си и след като се подпише в протокола на квестора, да напусне незабавно залата и сградата на училището.
33. ПРОВЕЖДАНЕТО НА ЗДИППК – ЧАСТ ПО ТЕОРИЯ НА ПРОФЕСИЯТА В УСЛОВИЯ НА ИЗВЪНРЕДНА ЕПИДЕМИЧНА ОБСТАНОВКА
34. В условия на извънредна епидемична обстановка се спазват въведените актуални противоепидемични мерки.